[{"text_idx": "#000002", "text": "Mario loft batean bizi da, lantoki eta bizileku den espazioan. Margolaria da, aitaren ofizio berekoa. Aspalditik dabil noraezean, errealitatearen krudelak gaina hartuta. Gurasoak zaharkituta daude oso, eta alaba gaztetxoak ere zaintzeko premia handia du. Mario halamoduz arduratzen da haien zaintzaz, sekula ez du ikasi nola egin, sekula ez du jakin nahi izan nola egin."}, {"text_idx": "#000003", "text": "Mariok erronkari aurre egin beharko dio, bidaia iniziatikoa izango da, familiaren baitan, iraganak oraina zipriztintzen duen bitartean, etorkizunik ba ote dagoen jakiteke."}, {"text_idx": "#000004", "text": "Marie de Jongh-en antzerki egitasmo berriak AMA du izena. Duela lau bat urte abian jarri zen proiektua da. Konpainiak, orain arte egindako ibilbidean, urrats berri bat eman du AMArekin, bai forma aldetik eta baita mamiari dagokionez ere. Izan ere, aurreneko aldiz, lana ikuslego helduari zuzenduta dago, edo bestela esanda, 12 urtetik gorakoentzat da. Are, zero-maskara izendatu dugun maskara baliatu dugu obran, maskara neutrora ere iristen ez dena, ez duelako humanizatuko duen inolako arrastorik."}, {"text_idx": "#000005", "text": "Edonola ere, Marie de Jongh-en ezaugarri nagusi izan diren bi mantentzen ditugu: ez dugu hitzik erabiliko eta istorioa geuk asmatutakoa da."}, {"text_idx": "#000007", "text": "AMAk emozio sakonena dantzan jarriko du, sakontasun hori egunerokotasunetik erreskatatuz, eta han nahastuko dira prosaikoa eta fantastikoa, magia eta oroitzapena, artea eta irria, absurdoa eta tragikoa"}, {"text_idx": "#000010", "text": "Bada, ez dugu errealitatearen gordina ezkutatzerik nahi, ez makilatu, ez faltsuki gozatu; baina interesantea iruditzen zaigu hori guztia surrealismoarekin nahastea, edo poetikotasun geruza bat eranstea, edertasunak izan dezan leku gure \u201cmugimendudun koadroetan\u201d, ahalik eta jende gehienak gozatzeko besteko lanak izan daitezen. Zero-maskararen erabilerak erabat baldintzatzen du proiektua formaz zein mamiz."}, {"text_idx": "#000011", "text": "Hasteko eta behin, maskara hori zergatik darabilgun galderari erantzun nahiko genioke:"}, {"text_idx": "#000012", "text": "Zero-maskarak gure pertsonaiak nolabaiteko desoreka batean jartzen ditu, gizatasuna kolokan jartzeraino, eta ideia hori interesatzen zaigu. Erakargarria irizten diogu, uste dugulako denok bizi garela nola edo hala hari fin horren gainean, muga mehe horretan. Haratago Izu-ikara sortzen diguna dago, munstroen eremua. Edo bestela esanda, eromena, jakinda harresirik gabeko muga hori gure baitan dagoela."}, {"text_idx": "#000013", "text": "Horrela, ikuskizun osoan zehar hari fin horretan, orekari lanetan, ikusiko ditugu pertsonaiak, sarri zaila izango delarik jakitea bietako zein aldetan dabiltzan.."}, {"text_idx": "#000015", "text": "\u201c...Y ese es mi consejo, no lleven ropa blanca a esta funcio\u0301n, Ama es una de esas obras de las que uno sale manchado. Afortunadamente.\u201d"}, {"text_idx": "#000016", "text": "\u201cCua\u0301nto puede contarse sin palabras. Un esple\u0301ndido trabajo ma\u0301s alla\u0301 de la ma\u0301scara neutra.\u201d"}, {"text_idx": "#000017", "text": "Egilea eta zuzendari: Jokin Oregi"}, {"text_idx": "#000020", "text": "Jantziak eta maskarak: Inma Go\u0301mez (KKUM)"}, {"text_idx": "#000021", "text": "Musika: Adrian Garci\u0301a de los Ojos"}]